**CENU APTAUJAS IDENTIFIKĀCIJAS Nr. TNPz 2022/124**

#  “Ūdensapgādes tīkla pagarināšana Upes ielā, Dundagā”

INSTRUKCIJA PRETENDENTIEM

1. **Iepirkuma priekšmets**

# Iepirkuma priekšmets: ūdensapgādes tīkla pagarināšanas projekta izstrāde un ierīkošana Upes ielā, Dundagā. Līgums tiks noslēgts par:

* + 1. Tehniskās dokumentācijas – paskaidrojuma raksta inženierbūvei sagatavošanu. Minētajā dokumentācijā jāietver jauna ūdensvada izbūve aptuveni 100 metru garumā, jaunas pieslēguma vietas ierīkošanai ar ventili un ūdens skaitītāju pieslēguma vietā, virszemes ugunsdzēsības hidranta ierīkošanai, kā arī dokumentācijas iesniegšana un saskaņošana Talsu novada Būvvaldē.
		2. Būvdarbu veikšanu saskaņā ar izstrādāto un saskaņoto tehnisko dokumentāciju – paskaidrojuma rakstu, kā arī izpildmērījumu sagatavošana un nodošana ekspluatācijā.

# Paredzamā līguma izpildes vieta: Upes iela, Dundaga, Dundagas pagasts, Talsu novads.

# Paredzamais līguma izpildes laiks: no līguma noslēgšanas brīža līdz 2022. gada 21. decembrim.

# Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.

1. **Piedāvājuma iesniegšanas vieta.**
	1. Piedāvājumu var iesniegt, nosūtot uz e-pastu iepirkumi@talsi.lv līdz **2022. gada  7. novembrim plkst. 10.00.**
	2. Kontaktpersona: Dundagas pagasta pārvaldes vadītājs Andris Kojro, tālr.: 26563742, e‑pasts: andris.kojro@dundaga.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums Nr. TNPz 2022/124 “Ūdensapgādes tīkla pagarināšana Upes ielā, Dundagā.”
2. **Piedāvājuma noformēšana.**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam pie iesniedzamajiem dokumentiem, pievieno no savas puses aizpildītu, 1.pielikumu – Pretendenta pieteikumu un finanšu piedāvājumu.
	3. Pretendentam iepriekšējo 5 (piecu) gadu laikā (2017., 2018., 2019., 2020., 2021. un 2022. gadā līdz piedāvājumu iesniegšanas termiņa beigām) ir pieredze vismaz 1 (viena) līguma izpildē, kura ietvaros ir izstrādāta līdzvērtīga objekta tehniskā dokumentācija un veikti būvdarbi. Pie iesniedzamajiem dokumentiem jāpievieno no pretendenta puses aizpildīts 2.pielikums – Pretendenta kvalifikācija un pieredze. Pie iesniedzamajiem dokumentiem jāpievieno apliecinoši dokumenti, kas pierāda pretendenta atbilstību prasītajai pieredzei (t.i., akts un dokumenti, kas apliecina veikto būvdarbu apjomu kā galvenajam būvuzņēmējam).
	4. Pēc piedāvājuma iesniegšanas termiņa beigām pretendents nevar grozīt savu piedāvājumu.
3. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
4. **Samaksas nosacījumi:**
	1. **Pirmais maksājums:** 50% (piecdesmit procentu) apmērā no kopējās līgumcenas saskaņā ar finanšu piedāvājumu maksājums tiek veikts pēc projekta saskaņošanas būvvaldē un izpildītāja rēķina saņemšanas, 10 (desmit) darba dienu laikā.
	2. **Gala maksājums:** 50% (piecdesmit procentu) apmērā no kopējās līgumcenas maksājums tiek veikts pēc būvdarbu izpildes un nodošanas-pieņemšanas akta parakstīšanas un izpildītāja rēķina saņemšanas, 10 (desmit) darba dienu laikā.
5. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
6. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
7. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
8. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam noteiktajām prasībām, kā arī tad ja iesniegtais piedāvājumi neatbildīs pasūtītāja finansiālajām iespējām un citos gadījumos saskaņā ar normatīvajiem aktiem.